Document ID: 32008D0371

ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
της 29ης Απριλίου 2008
για την τροποποίηση της διοργανικής συμφωνίας της 17ης Μαΐου 2006 για δημοσιονομική πειθαρχία και χρηστή δημοσιονομική διαχείριση όσον αφορά την προσαρμογή του πολυετούς δημοσιονομικού πλαισίου
(2008/371/ΕΚ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη διοργανική συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής, της 17ης Μαΐου 2006, για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 48,
την πρόταση της Επιτροπής,
Εκτιμώντας τα ακόλουθα:
(1)
Λόγω των καθυστερήσεων κατά την έγκριση ορισμένων επιχειρησιακών προγραμμάτων των τομέων 1β και 2, ποσό 2 034 εκατ. EUR σε τρέχουσες τιμές από τις πιστώσεις που διατέθηκαν για τα διαρθρωτικά ταμεία, το Ταμείο Συνοχής, την αγροτική ανάπτυξη και το Ευρωπαϊκό Ταμείο Αλιείας δεν κατέστη δυνατό να αναληφθεί το 2007 ούτε να μεταφερθεί στο 2008. Σύμφωνα με το σημείο 48 της διοργανικής συμφωνίας, το ποσό αυτό πρέπει να μεταφερθεί στα επόμενα οικονομικά έτη με αύξηση των αντίστοιχων ανώτατων ορίων δαπανών για τις πιστώσεις ανάληψης υποχρεώσεων.
(2)
Επομένως, το παράρτημα I της διοργανικής συμφωνίας για δημοσιονομική πειθαρχία και χρηστή δημοσιονομική διαχείριση πρέπει να τροποποιηθεί αναλόγως (2),
ΑΠΟΦΑΣΙΖΟΥΝ:
Άρθρο μόνο
Το παράρτημα I της διοργανικής συμφωνίας για δημοσιονομική πειθαρχία και χρηστή δημοσιονομική διαχείριση αντικαθίσταται από το παράρτημα της παρούσας απόφασης.
Βρυξέλλες, 29 Απριλίου 2008.

Labels: 2
4
15